FPCT คว้า 4 รางวัล “อาคารปลอดภัย” ระดับแพลตินั่ม
“เฟรเซอร์ส พร็อพเพอร์ตี้ คอมเมอร์เชียลฯ” พิสูจน์ผลงานด้านความปลอดภัยในอาคารสำนักงาน คว้า 4 รางวัล “อาคารโดดเด่นด้านความปลอดภัย” ระดับแพลตินั่มจาก BSA Building Safety Awards 2022
9 ธ.ค. 2565

บริษัท เฟรเซอร์ส พร็อพเพอร์ตี้ คอมเมอร์เชียล ประเทศไทย จำกัด หรือ FPCT ผู้นำการพัฒนาโครงการเชิงพาณิชย์เกรด A ใจกลางกรุงเทพฯ และเฟรเซอร์ส พร็อพเพอร์ตี้ คอมเมอร์เชียล แอสเสท แมนเนจเม้นท์ (ประเทศไทย) หรือ FPCAMT ผู้จัดการกองทรัสต์ของทรัสต์เพื่อการลงทุนในสิทธิการเช่าอสังหาริมทรัพย์โกลเด้นเวนเจอร์ (GVREIT) คว้า 4 รางวัลแห่งเกียรติยศ ต้นแบบอาคารปลอดภัย ปีที่ 7 “BSA Building Safety Awards 2022” ที่จัดขึ้นโดยสมาคมผู้ตรวจสอบอาคาร (The Building Inspectors Association) ด้วยการสนับสนุนหลักจากกรมโยธาธิการและผังเมือง ตอกย้ำมาตรฐานการให้บริการพื้นที่ การันตีด้วยรางวัลทั้งในระดับประเทศและระดับโลก ซึ่งสอดคล้องกับเจตนารมณ์ “Inspiring Experiences, Create Places for Good. สร้างประสบการณ์ เสริมแรงบันดาลใจ พัฒนาให้อยู่ คู่กับคุณ” มุ่งเน้นไปที่การสร้างสิ่งที่ยั่งยืนให้กับผู้คน ธุรกิจและชุมชนท้องถิ่น ด้วยความตั้งใจในการส่งมอบประสบการณ์อันทรงคุณค่าให้กับลูกค้า ยกระดับคุณภาพชีวิตที่ดีขึ้น
โดยรางวัลอาคารโดดเด่นด้านความปลอดภัยที่ เฟรเซอร์ส พร็อพเพอร์ตี้ คอมเมอร์เชียล ประเทศไทย ได้รับในครั้งนี้ ประกอบไปด้วยรางวัลในประเภทอาคารสูง/ขนาดใหญ่พิเศษ ระดับ Platinum 4 รางวัล ได้แก่ อาคารปาร์คเวนเชอร์ อีโคเพล็กซ์, อาคารสาทร สแควร์ ออฟฟิศ ทาวเวอร์, อาคารเอฟ วาย ไอ เซ็นเตอร์ และอาคารมิตรทาวน์ ออฟฟิศ ทาวเวอร์ โดยเกณฑ์การประกวดประกอบไปด้วย การตรวจสอบอาคาร สมรรถนะอาคาร ความปลอดภัยของอาคาร และอุปกรณ์ การจัดการความปลอดภัย และการดับเพลิง กู้ภัย และอพยพหนีไฟ
ทั้งนี้ ปัจจุบันเฟรเซอร์ส พร็อพเพอร์ตี้ คอมเมอร์เชียล ประเทศไทย สามารถคว้ามาตรฐานและรางวัลรวมแล้วกว่า 20 รางวัล ดังนี้


สำหรับเฟรเซอร์ส พร็อพเพอร์ตี้ คอมเมอร์เชียล (ประเทศไทย) ในฐานะผู้นำอาคารสำนักงานเกรดเอคุณภาพสูงทั้ง 5 แห่งในย่านธุรกิจใจกลางเมือง ประกอบด้วย อาคารปาร์คเวนเชอร์ อาคารสาทรสแควร์ อาคารเอฟวายไอ เซ็นเตอร์ อาคารสามย่านมิตรทาวน์ และอาคารสีลมเอจ จะยังคงเดินหน้าบริหารจัดการอาคารให้สอดคล้องกับมาตรฐานระดับสากลและให้ความสำคัญต่อการความยั่งยืนทุกมิติ เพื่อส่งมอบผลิตภัณฑ์และบริการที่ดีที่สุดให้กับลูกค้าและผู้ใช้บริการ ไปพร้อมกับการช่วยลดผลกระทบต่อสิ่งแวดล้อมและชุมชนรอบข้าง